**PÁLYÁZATI FELHÍVÁS**

a Heves Vármegyei Vizsgaközpont

**Vizsgáztatói névjegyzékébe** történő jelentkezéshez

A Heves Vármegyei Vizsgaközpont új pályázati felhívást tesz közzé vizsgáztatói névjegyzékének bővítésére és új képzési területek akkreditálása céljából.

A szakképzésről szóló törvény végrehajtásáról szóló 12/2020. (II. 7.) Korm. rendelet 272. (§) alapján a Heves Vármegyei Vizsgaközpont Vizsgáztatói névjegyzékébe az alábbi feladat ellátására lehet pályázni:

* vizsgabizottsági tag

A 12/2020. (II. 7.) Korm. rendelet 272. (§) (1;4) „A vizsgafelügyelő és a vizsgabizottság tagja csak olyan személy lehet, aki a vizsgán megszerezhető szakma oktatásához jogszabályban előírt feltételekkel rendelkezik. A vizsgabizottság egyik tagja csak olyan személy lehet, aki megbízása időpontjában a vizsgán megszerezhető szakma képzési területe tekintetében rendszeres oktatási tevékenységet folytat.

**A pályázaton történő részvétel feltételei**

Pályázatot az nyújthat be, aki:

* a Szkr. 134. § (2) és (3) bekezdésben előírtak alapján rendelkezik:
* az adott szakma, szakmairány/szakképesítés oktatásához szükséges mesterfokozattal,
* vagy ágazatnak megfelelő felsőfokú végzettséggel és szakképzettséggel
* vagy felsőfokú végzettséggel és az ágazatnak megfelelő szakképzettséggel vagy szakképesítéssel
* vagy gyakorlati oktatóként legalább érettségi végzettséggel és az ágazatnak megfelelő szakképesítéssel,
* az adott Képzési és Kimenti Követelményekben valamint a Programkövetelményekben leírt feltételekkel
* cselekvőképes,
* büntetlen előéletű és nem áll tevékenység folytatását kizáró foglalkozástól eltiltás hatálya alatt,
* hozzájárul személyi adatai névjegyzékben való közzétételéhez, kezeléséhez.

**A Vizsgáztatói névjegyzékbe kerülés után, konkrét vizsgára történő megbízás további feltételei:**

* A vizsgabizottság egyik tagja csak olyan személy lehet, aki megbízása időpontjában a vizsgán megszerezhető szakma/szakképesítés képzési területe tekintetében rendszeres oktatási tevékenységet folytat,
* A vizsgafelügyelő, illetve a vizsgabizottság további tagja nem lehet az, aki a vizsgázó szakmai vizsgára történő felkészítésében részt vett, vagy a vizsgázó hozzátartozója,
* A Vizsgáztatói névjegyzékben szereplő személyeknek a nyilvántartásba vételt követő 1 éven belül, de legkésőbb az első megbízást megelőzően, a vizsgáztatással kapcsolatos ismeretátadó online belső képzésen kell részt venniük,
* A Heves Vármegyei Vizsgaközpont szabályzataiban rögzített nyilatkozatokat aláírásával el kell fogadnia.

**A megpályázni kívánt szakmák, szakképesítések jegyzékét:**

a HVV\_Eszvj 1. A sz.m\_I. szakmak, szakkep.jegyzeke\_20250409 valamint

a HVV\_Eszvj 1.B sz.m\_II\_szakmak, szakkep.jegyz\_20250409 elnevezésű dokumentumok tartalmazzák.

**A pályázat elbírálásánál előnyt jelent:**

Legalább 3 év szakma/szakképesítésben szerzett oktatói vagy munkatapasztalat

(A tapasztalatokat a 2. számú regisztrációs adatlapon szíveskedjenek jelölni.)

**A pályázat benyújtásának menete**

A pályázónak a felhívás mellékleteként megtalálható **2. számú regisztrációs adatlapot saját kezűleg aláírva vagy elektronikus hitelesítéssel ellátva** szükséges benyújtani a kötelező mellékletekkel együtt. Elektronikus levélben **(Pdf. formátumban)** a [vizsgakozpont@hmszc.hu](mailto:vizsgakozpont@hmszc.hu) e-mail címre, **vagy** **eredeti aláírással ellátva** papír alapon a Heves Vármegyei Vizsgaközpont címére: 3300 Eger, Kertész u. 128.

Az e-mail és a levél tárgyában kérjük feltüntetni: **„Vizsgáztatói névjegyzék”.**

**Kötelező mellékletek: (elektronikusan - Pdf. formátumban)**

* szakmai önéletrajz (**Europass minta**),
* iskolai végzettséget, szakképzettséget igazoló okiratok másolata,
* igazolás oktatási tevékenység végzéséről (Amennyiben a pályázó jelenleg oktatási tevékenységet végez ) (7.sz. melléklet)
* Kiegészítő nyilatkozat a KKK/PK által előírt végzettség és szakmai gyakorlat igazolására (Amennyiben a KKK/PK előírja) (5.sz. melléklet)
* a pályázó nyilatkozata **aláírva,** arra vonatkozóan, hogy büntetlen előéletű és hozzájárul személyi adatai névjegyzékben való közzétételéhez, valamint kezeléséhez (3.sz. melléklet),
* a pályázó pártatlansági, titoktartási és összeférhetetlenségi nyilatkozata **aláírva** (4. sz. melléklet).
* Erkölcsi bizonyítvány

**A pályázat benyújtásának határideje: FOLYAMATOS**

A pályázatok elbírálása a beérkezéstől számított 120 napon belül történik. Az elbírálás eredményéről a jelentkező a 2. számú regisztrációs adatlapon megadott e-mail címre kap értesítést. A pályázattal kapcsolatban további információt kérhet a [vizsgakozpont@hmszc.hu](mailto:vizsgakozpont@hmszc.hu) e-mail címen vagy munkaidőben Montvai Enikő vizsgaközpont vezetőtől a +36 70 331 1346- os telefonszámon.